CELEX: 32011D0100
Language: mt
Date: 2011-02-14 00:00:00
Title: Deċiżjoni tal-Kunsill 2011/100/PESK tal- 14 ta’ Frar 2011 li temenda l-Pożizzjoni Komuni 2003/495/PESK dwar l-Iraq

15.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 41/9
            
         DEĊIŻJONI TAL-KUNSILL 2011/100/PESK
   tal-14 ta’ Frar 2011
   li temenda l-Pożizzjoni Komuni 2003/495/PESK dwar l-Iraq
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:
   
               (1)
            
            
               Fis-7 ta’ Lulju 2003, il-Kunsill adotta l-Pożizzjoni Komuni 2003/495/PESK dwar l-Iraq (1), b’implimentazzjoni tar-Riżoluzzjoni 1483(2003) tal-Kunsill tas-Sigurtà tan-Nazzjonijiet Uniti (KSNU).
            
         
               (2)
            
            
               Fil-15 ta' Diċembru 2010, il-KSNU adotta r-Riżoluzzjoni 1956 (2010) li biha ddeċieda, fost l-oħrajn, li jestendi sat-30 ta' Ġunju 2011 l-arranġamenti għall-iddepożitar fil-Fond għall-Iżvilupp għall-Iraq ta' dħul mill-bejgħ għall-esportazzjoni ta' żejt mhux raffinat, prodotti ta' żejt mhux raffinat u gass naturali u l-arranġamenti dwar l-immunità minn proċeduri legali ta' ċerti assi Iraqqini, kif imsemmija fir-Riżoluzzjonijiet 1483 (2003) u 1546 (2004) tal-KSNU.
            
         
               (3)
            
            
               Il-Pożizzjoni Komuni 2003/495/PESK għandha għalhekk tiġi emendata.
            
         
               (4)
            
            
               Hija meħtieġa aktar azzjoni mill-Unjoni sabiex jiġu implementati ċerti miżuri,
            
         ADOTTA DIN ID-DEĊIŻJONI:
   Artikolu 1
   Fl-Artikolu 7 tal-Pożizzjoni Komuni 2003/495/PESK, it-tieni paragrafu għandu jiġi sostitwit b’dan li ġej:
   
      “L-Artikoli 4 u 5 għandhom japplikaw sat-30 ta' Ġunju 2011.”.
   
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, l-14 ta’ Frar 2011.
      
         
            Għall-Kunsill
         
         
            Il-President
         
         HOFFMANN R.
      
   
   
      (1)  ĠU L 169, 8.7.2003, p. 72.